**LĒMUMS**

Liepājā

|  |  |  |
| --- | --- | --- |
| 2022.gada 17.februārī | Nr.46/3  (prot. Nr.3, 11.§) |  |

Par iepirkuma līguma noslēgšanu

uz laiku ilgāku par pieciem gadiem

Lai nodrošinātu iepirkuma procedūras dokumentācijas izstrādi, ņemot vērā Publisko iepirkumu likuma 60.panta ceturtās daļas 2.punktā noteikto, ka iepirkuma līgumu slēdz uz laiku, ne ilgāku par pieciem gadiem. Pasūtītājs ir tiesīgs noslēgt iepirkuma līgumu uz ilgāku laiku, ja pastāv kāds, tai skaitā šāds, nosacījums - tas ir būtiski nepieciešams iepirkuma līguma izpildes nodrošināšanai ar iepirkuma līguma priekšmetu tieši saistītu tehnisku vai ekonomisku apstākļu dēļ. Šajā gadījumā pirms iepirkuma uzsākšanas pasūtītājam, kas ir tiešās pārvaldes iestāde, nepieciešams saņemt Ministru kabineta atļauju, bet pasūtītājam, kas ir pastarpinātās pārvaldes iestāde, - attiecīgās atvasinātās publiskās personas orgāna atļauju.

Pamatojoties uz likuma "Par pašvaldībām" 21.panta pirmo daļu, Liepājas valstspilsētas pašvaldības domes 2021.gada 16.decembra lēmumu Nr.452/16 (prot. Nr.16, 3.§) "Par grozījumiem Liepājas pilsētas attīstības programmas 2015.-2020.gadam pielikumā Nr.2.1. "Rīcību plāns 2015.-2020.gadam" par 2021.gadu (programma spēkā līdz jaunas Attīstības programmas apstiprināšanai)" un izskatot Liepājas valstspilsētas pašvaldības domes pastāvīgās Pilsētas attīstības komitejas 2022.gada 10.februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

1. Atļaut Liepājas pilsētas pašvaldības aģentūrai "Liepājas sabiedriskais transports" noslēgt līgumu par Liepājas sabiedriskā transporta biļešu norēķinu sistēmas izstrādi un uzturēšanu ar izvēlēto pretendentu uz ilgāku laiku par pieciem gadiem.

2. Pilnvarot Liepājas pilsētas pašvaldības aģentūras "Liepājas sabiedriskais transports" direktoru parakstīt lēmuma 1.punktā minēto līgumu.

3. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Domes priekšsēdētāja birojam, Izpilddirektora birojam, Attīstības pārvaldei, Juridiskajai daļai, pašvaldības aģentūrai "Liepājas sabiedriskais transports", Publisko iepirkumu daļai, IT daļai, Datu aizsardzības daļai | |